
Text rozhodnutia
Súd: Krajský súd Bratislava Spisová značka: 3S/115/2011 Identifikačné číslo súdneho spisu: 1011201141 Dátum vydania rozhodnutia: 27. 03. 2012 Meno a priezvisko sudcu, VSÚ: JUDr. Viera Šebestová ECLI: ECLI:SK:KSBA:2012:1011201141.1 Uznesenie Krajský súd v Bratislave v právnej veci žalobcu v 1.rade: AGROSPOL-podielnícke poľnohospodárske družstvo Diviaky nad Nitricou, IČO: 00 201 189, v 2.rade: Podieloví spoluvlastníci spoločnej nehnuteľnosti združené v Urbárskej spoločnosti, pozemkové spoločenstvo Banky, Diviaky nad Nitricou, IČO: 37 918 761, v 3.rade: Podieloví spoluvlastníci spoločnej nehnuteľnosti združení v Pozemkovom spoločenstve Máčov, Diviaky nad Nitricou, všetci zastúpení: JUDr. Jaroslav Puškáč, advokát, Cintorínska 1/A, 900 84 Báhoň, proti žalovanému: Ministerstvo pôdohospodárstva a rozvoja vidieka SR, Dobrovičova 12, 812 26 Bratislava, o preskúmanie zákonnosti rozhodnutia žalovaného č. 1339/2011-420 zo dňa 09.05.2011, takto r o z h o d o l : Súd konanie z a s t a v u j e . Žiaden z účastníkov nemá právo na náhradu trov konania. Žalobcovi sa vracia zaplatený súdny poplatok v sume 59,37 €, ktorý bude vrátený po právoplatnosti rozhodnutia prostredníctvom Daňového úradu Senec. o d ô v o d n e n i e : Žalobca v 1. až 3. rade sa žalobou doručenou súdu dňa 27.06.2011, domáhal zrušenia rozhodnutia žalovaného č. 1339/2011-420 zo dňa 09.05.2011. Žalobca v 1. až 3. rade podaním doručeným súdu dňa 26.03.2012 zobral svoju žalobu späť a žiadal konanie zastaviť. Späťvzatie žaloby žalobca nezdôvodnil. Podľa § 250h ods. 2 O.s.p., až do rozhodnutia súdu môže žalobca vziať žalobu späť; ak žalovanému medzitým vznikli trovy konania, rozhodne súd o ich náhrade. Podľa ust. § 250d ods. 3 O.s.p. súd uznesením konanie zastaví, ak sa žaloba podala oneskorene, ak ju podala neoprávnená osoba, ak smeruje proti rozhodnutiu, ktoré nemôže byť predmetom preskúmavania súdom, ak žalobca neodstránil vady žaloby, ktorých odstránenie súd nariadil a ktoré bránia vecnému vybaveniu žaloby, alebo ak žalobca nie je zastúpení podľa § 250a alebo ak žaloba bola vzatá späť (§250h ods. 2). Odvolanie proti uzneseniu je prípustné. Vzhľadom na skutočnosť, že žalobca v 1. až 3.rade vzal svoj návrh v celom rozsahu späť, súd konanie v zmysle vyššie uvedeného zákonného ustanovenia zastavil. O trovách konania súd rozhodol podľa § 146 ods. 1 písm. c/ O.s.p. s použitím ustanovenia § 246c O.s.p. tak, že žiadnemu z účastníkov právo na náhradu trov konania nepriznal, nakoľko konanie bolo zastavené. Žalobca zaplatil súdny poplatok vo výške 66,- eur, podľa § 11 ods. 1, 4 zákona č. 71/1992 Zb. o súdnych poplatkoch v znení neskorších predpisov , sa poplatok alebo jeho časť (preplatok) vracia krátený o 1%, najmenej však 6,63 €. Žalobcovi bude súdny poplatok vrátený vo výške 59,37 euro prostredníctvom Daňového úradu v jeho sídle, t.j. v okrese Senec. Poučenie: Proti tomuto uzneseniu možno podať odvolanie do 15 dní odo dňa jeho doručenia na Krajskom súde v Bratislave. V odvolaní sa má popri všeobecných náležitostiach (§ 42 ods. 3 O.s.p.) uviesť, proti ktorému rozhodnutiu smeruje, v akom rozsahu sa napáda, v čom sa toto rozhodnutie alebo postup súdu považuje za nesprávny a čoho sa odvolateľ domáha.

